text: [{"text_idx": "#000004", "text": "Gitinguha ni Konsehal Edgar Cabanlas chairman sa komite sa Urban and Rural Poor & Housing Development nga mag dugang sa mga doctor ug nurses aron motabang pag-abot sa daghang volume sa vaccine karong bulan sa Hulyo ug Agosto ning tuig."}, {"text_idx": "#000006", "text": "Sumala ni Cabanlas nga ang dakbayan sa Cagayan de Oro ang usa sa makadawat sa daghang bakuna tungod sa pagsaka sa kaso sa Covid-19 hinungdan gikinahanlan nato ang dugang mga medical personnel nga maoy mo-abag aron paspas ang atong vaccination program sa syudad."}, {"text_idx": "#000007", "text": "Niini matud ni Cabanlas nga dako ang posibilidad nga maminusan ang pagkuyanap sa virus kun daghan katawhan ang mabakunahan kontra Covid-19."}, {"text_idx": "#000008", "text": "Nanghinaot ang konsehal nga mapangita-an kini ug pama-agi sa tuyo nga ma protektahan ang katawhan ug mapa balik sa pag-bangon ang atong ekonomiya."}, {"text_idx": "#000009", "text": "Nunot niini giduso ni Bise-Mayor Kikang Uy sa komite sa panglawas ni kagawad Maria Lourdes Gaane alang sa dugang pagto-on ug rekomendasyon."}]